Fair Use vu Bilder, wie s im US-amerikanische Rächt megli isch, wird in dr Alemannische Wikipedia in änge Gränze duldet. Noch em fair use wird au d Nutzig vu Bilder erlaubt, wu nit gmeinfrej oder lizensiert sin, oder oder wu, wie bi Wappe, Vorschrifte z beachte sin. Bi esonige Bilder wird druf hiigwise, ass villicht e Urheberrächt vum e Dritte bstoht, un ass des Bild aständig gnutzt (fair use) soll wäre. Des heisst, s wird in ere niidrige Uflesig yygstellt, derf nit veränderet wäre un derf nit kommerziell gnutzt wäre. Au derfe die Bilder nume in Artikel brucht wäre, wu s um des Thema goht, wu druf abbildet isch. Wänn dr Urheber des aafächtet, wird s Bild sofort glescht. Bim e Urheber, wu erreichbar isch, sott mer sich d Erlaubnis fir eso ne Nutzig yyhole.  Esonigi Erklärige wäre bi Wappe, bi Logo, bi Zytschrifte- un Buechtitelsyte, CD-Cover un bi Filmplakat aagwändet, d Vorlage drzue git s uf dr Lizänz-Vorlage-Syte. In dr dytschsprochige Wikipedia isch Fair Use nit erlaubt.